जिसने वायु को जीता ऐसे गुरु की शरण में रहो तो उसके वाक्यों से तुम्हें सफलता प्राप्त हो सकती है। साधक को लवण , सरसों की वस्तु , अम्ल पदार्थं , तिक्त , रुक्ष , अति उष्ण वस्तु‍ओं को त्यागना चाहिये। गोंद ( वृक्ष निर्यास , होंग आदिक ) नहीं खाना चाहिये। अग्नि के निकट तथा स्त्री सेवन , पथ सेवन , नहीं रहना चाहिये। प्रातः स्नान तथा उपवास भी निषेध है। वस्त्र इत्यादि बदल कर बैठ जाता है। धूप निकलने पर स्नान करेगा। कायक्लेश नहीं होना चाहिये। प्रारम्भ में दुग्ध और घृत अधिक मिलना चाहिये। सिद्ध होने पर इसकी आवश्यकता नहीं परन्तु साधन में अवश्य चाहिये। परन्तु दुग्ध घृत शुद्ध होना चाहिये , अर्थात उसके अर्जन का प्रकार ठीक हो। संसारी लोग कामना करके सेवा करते हैं। दुग्ध घृत देंगे तो पचास कामनायें बता देंगे तो साधक की बुद्धि एकाग्र नहीं हो सकती। दुर्योधन का अन्न खाकर भीष्म जैसे महात्मा की भी बुद्धि भ्रष्ट हो ग‍ई।